Skalisko (vrch)

**Skalisko** () je druhý najvyšší vrch v pohorí Volovské vrchy, krajinnom celku Slovenského rudohoria. Leží nad obcou Betliar, približne  severovýchodne od Rožňavy. 

## Poloha
Nachádza sa v západnej časti pohoria, v geomorfologickom podcelku Zlatý stôl. Leží v Košickom kraji, na hranici okresov Rožňava a Gelnica a zasahuje na katastrálne územie mesta Rožňava a obcí Čučma, Betliar a Henclová. Najbližším sídlom je severne situovaná Henclová, juhovýchodne sa nachádza Úhorná, juhozápadne Čučma a Betliar a západne Gemerská Poloma.

## Opis
Skalisko leží v hlavnom hrebeni, vedúcom z Úhornianskeho sedla severozápadným sedlom do sedla Súľová, v časti, nazývanej Volovec. Severne sa nachádza Volovec (), Čertova hoľa (), Kečka () a Suchý vrch (), východne Zlatý stôl (), Žobrácka poľana (), Jamina (), Okrúhly chrbát () a Ramzová (), južne Malá skala (), Capkov vrch (), Ostrý vrch () a Rákoš () a západne Sporný () a plytkým sedlom oddelený Volovec (). Voda zo severných svahov odteká potokom Tichá voda do rieky Hnilec, z juhovýchodných časti odteká Zlatým potokom a z juhozápadných Čučmianskym potokom do rieky Slaná. Na vrchol vedú značené turistické chodníky, hrebeňom tiež Cesta hrdinov SNP, v ktorej koridore prechádza aj medzinárodná diaľková turistická trasa E8. Na juhozápadnom úbočí stojí horská chata, pri ktorej je križovatka značených chodníkov. V starých mapách bol vrch označovaný ako Baracká či Baračka. Počas 2. svetovej vojny patrilo Skalisko do územia, ktoré bolo súčasťou Maďarska a bol dočasne jeho najvyšším vrchom.

## Turizmus
### Výhľady
Celý chrbát Skaliska sa nachádza v pásme kosodreviny, vrchol však tvorí skalnaté bralo bez vegetácie, ktorý umožňuje kruhový rozhľad. Pri vhodných podmienkach je tak možné pozorovať mnohé vrcholy pohoria, no tiež Branisko, Levočské vrchy, Vysoké, Západné a Nízke Tatry, Stolické vrchy, Revúcku vrchovinu, Slovenský kras a mnohé vrchy severného Maďarska.

### Horská chata Volovec
Neďaleko Skaliska asi 15 minút pešej chôdze po  zelenej turistickej značke smerom na obec Čučma stojí v nadmorskej výške  horská chata Volovec s možnosťou ubytovania a stravovania pre turistov. Je najvyššie postavenou turistickou chatou v Košickom kraji. Pri chate vyviera prameň – studnička.

### Prístup
* po  červenej turistickej značke (Cesta hrdinov SNP):
** od severozápadu zo sedla Súľová cez Čertovu hoľu a sedlo Volovec
** od juhovýchodu z Úhornianskeho sedla cez Biele skaly a sedlo Krivé
* po  zelenej turistickej značke:
** od juhu z Čučmy cez rázc. pri chate Volovec
** od severu z Henclovej cez sedlo Volovec
* po  žltej turistickej značke z Betliara okolo chaty Volovec

## Pravidelné podujatia
;Novoročný výstup na Volovec
: *Usporiadateľ:* turistický klub KST Volovec Rožňava, mesto Rožňava, obec Čučma
: *Termín konania:* prvá sobota v novom roku
: *Trasa:* Čučma, závod – Nad Solnou – Malá skala – Skalisko – chata Volovec – Čučma, kultúrny dom
: *Druh podujatia:* pešia turistika

: Turistický klub KST Volovec Rožňava, mesto Rožňava a obec Čučma organizuje každoročne, od roku 1978, v prvú sobotu v novom roku, tradičný jednodňový peší zimný výstup na vrch Skalisko/Volovec, pod názvom *Novoročný výstup na Volovec*.

;Gemerská stopa
: *Usporiadateľ:* obec Pača, turistický oddiel Pača
: *Termín konania:* začiatok marca
: *Trasa:* Gujapalag – Skalisko – Pača
: *Druh podujatia:* lyžiarsky prechod

: Obec Pača a turistický oddiel Pača organizuje každoročne, od roku 1978, začiatkom marca, tradičný lyžiarsky prechod Volovskými vrchmi, pod názvom *Gemerská stopa*, pri ktorom sa vystúpi na vrch Skalisko/Volovec.

;Obecný výstup na Volovec
: *Usporiadateľ:* obec Betliar
: *Termín konania:* koniec mája
: *Trasa:* Betliar – Skalisko
: *Druh podujatia:* pešia turistika

: Obec Betliar organizuje každoročne, od roku 1993, koncom mája, tradičný jednodňový peší výstup na vrch Skalisko/Volovec, pod názvom *Obecný výstup na Volovec*, ako spomienku na tragickú smrť Daniela Fabíniho († 28. 5. 1992).

## Galéria
*Kliknite na obrázok pre jeho zväčšenie.*

Skalisko 002.JPG|Pohľad na Skalisko smerom od Volovca v marci
Skalisko 004.JPG|Pohľad na Rožňavskú kotlinu zo Skaliska
Skalisko 005.JPG|Horská chata Volovec pod Skaliskom, najvyššie postavená chata v Košickom kraji
Skalisko 006.JPG|Pohľad na Kráľovu hoľu zo Skaliska
Skalisko 007.JPG|Turistický smerovník na Skalisku
Volovec_1293m.jpg|Horská chata Volovec pod Skaliskom, najvyššie postavená chata v Košickom kraji
Volovec_1293m_2.jpg|Výhľad od chaty na Rožňavskú kotlinu (tiež Silickú a Plešiveckú planinu)
Volovec_newyear_1.jpg|Výhľad na planiny Slovenského krasu zo Skaliska
Volovec_newyear_2.jpg|Výhľad na Vysoké Tatry zo Skaliska
Skalisko.jpg|Skalisko – vrchol zamrznutý a v hmle


## Referencie

## Literatúra
### Knihy
* Šport, Bratislava, Ďurček Jozef a kolektív, Turistický sprievodca ČSSR – Zväzok 30, Slovenské rudohorie – Volovské vrchy, 1. vydanie, 1988, 077-014-88 SRV 11-6

### Mapy
* VKÚ, akciová spoločnosť, Harmanec, č. 125, Turistická mapa 125 Volovské vrchy – Krompachy 1 : 50 000, 4. vydanie, 2007, ISBN 978-80-8042-517-3
* SHOCart, spol. s r. o., Zádveřice, Turistický atlas Slovensko 1 : 50 000, 10/2016, ISBN 978-80-7224-504-8

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Iné projekty

## Externé odkazy
* Poloha na turistickej mape
* Poloha na turistickej/cykloturistickej mape
* 360° virtuálny panoramatický výhľad z vrcholu Skaliska na okolité vrchy na PeakFinder.org 

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Vrchy v okrese Gelnica
Kategória:Rožňava
Kategória:Čučma
Kategória:Betliar (obec)
Kategória:Henclová